Està la cosa mogudeta - Les Muntanyes\nFonèvol no vol callar davant la catarsi que sembla estar produint-se dins les estructures de la festa d’Alcoi.\nNosaltres estem decididament a favor de tots els moviments que suposen un avanç cap a democratització. En els nostres estatuts vam fer constar en 2003 que el primer objectiu és: “Fomentar la participació de la ciutadania a les festes de Moros i Cristians d’Alcoi en plenes condicions d’igualtat i sense cap tipus de discriminació.”.\nEstem sentint esgrimir contra els grups que volen democratitzar la festa el mateix que ens han dit els immobilistes a nosaltres durant tants anys:\n– mals alcoians,\n– persones que no senten la festa al seu cor,\n– gent que vol destruir el que els nostres ancestres ens van llegar,\n– gent que està en contra de les tradicions i\n– les coses sempre han sigut així.\nCom a mínim, no han qüestionat la seua identitat sexual pel fet de reivindicar els seus drets…\nI per a intentar fer més dolç el “¡Prietas las filas!“, l’elit festera i rància:\n– fa crides als sentiments en contra de la raó,\n– no fa cas dels canvis que el temps comporta, i\n– posa l’accent sobre un pretés agermanament per damunt el dret.\nTot això són fal·làcies per als festers que no volen problemes, que tenen por a ser bandejats i que els diguen totes les coses que hem assenyalat més amunt. Són manaments per a que tots els peons seguisquen acatant normes arbitràries, per a que els de sempre perduren en el poder fester.\nEl que es mou no ix en la foto. Però la cosa ja és massa greu, és hora de moure’s!\nI el primer que s’ha de moure és l’Ajuntament


“Viatges i flors”, el nou disc d’inspiració escolta de Jo Jet i Maria Ribot, busca micromecenatge - Minyons Escoltes i Guies de Catalunya\nFa unes setmanes, Jo Jet i Maria Ribot van presentar un projecte de micromecenatge a Verkami per finançar el seu primer disc conjunt. Estan molt emocionats: gràcies a totes les persones que van fer aportacions i difusió han aconseguit arribar al seu objectiu de finançament.\nAra segueixen buscant més mecenes per portar més lluny el seu disc. Com a mostra d’agraïment han editat un vídeo de la cançó 'Cançons', que parla del creixement dins el cau, cantada per set persones, caps i caravel·les de l’agrupament de’n Jet, l’AEiG Cardenal Lluch de Manresa. I és que tots dos són de cau: la Maria és de l'AEiG Cavall Bernat, també de Manresa.\nEn la producció del disc hi han col·laborat amics del cau de'n Jet de tota la vida: l’Aina Font Torra, la Berta Planes Rotchés, la Núria Montanyà Vila, el Guillem Badrenas Serra, el Marc Renalies Gallego i el Pau Lafoz Gasulla van ser els encarregats de posar les veus a 'Cançons'. Però l'essència escolta no es percep només aquí, sinó també en altres peces del disc, com 'Qui som', una reflexió sobre la situació actual i el que podem fer com a persones molt pensada des de l’escoltisme.\nEl llibre-cd 'Viatges i Flors' és un conte escrit pel Jet, on la protagonista es proposa trobar el lloc del món on comença la primavera. Cada capítol del conte correspon a una de les dotze cançons i hi està lligada en quant al paisatge i a la moralina – el missatge - que proposa.\nEl seu projecte a Verkami segueix obert per aconseguir finançament per produir un videoclip i una nova web, així com millorar l'edició del llibre-CD qualitativament (paper, troquels, cosits...) i millorar la producció dels concerts (promoció, escenografia...). Tots els nous mecenes tindran accés a la descàrrega del tema de 'Cançons' tal i com està al vídeo.\nSi vols més informació o donar-los un cop de mà, mira el vídeo 'Cançons' i el projecte de Jo Jet i Maria Ribot a Verkami.


ESO 1 | INS CampclarTarragona | Pàgina 6\nL’hort de l’AO júnior\nEls alumnes de l’aula oberta júnior hem après moltes coses interessants treballant al nostre hort. Amb materials reciclats que hem portat de casa, algunes llavors i moltes ganes hem plantat les nostres verdures. Vam començar fent un planter d’enciams, bledes, cebes i alguns tomàquets. Després férem… Llegeix més»\nESO, ESO 1, ESO 2, General, Portada Aula Oberta, ciències naturals, hort 0\nFeliç dia de la mare des de l’aula júnior!\nEls alumnes de l’Aula Júnior us volem desitjar un feliç dia de la mare! Aquest diumenge regalarem a les nostres mares una postal molt bonica que hem fet seguint una tècnica molt antiga que es diu “quilling”. Consisteix en retallar tires de paper i enrotllar-les… Llegeix més»\nESO, ESO 1, ESO 2, General, Portada 1r ESO, 2n ESO, Aula Oberta 0\nEl dia de la mare a la USEE\nEls alumnes de la usee volen desitjar un feliç dia de la mare. Per aquest motiu han dissenyat una postal molt original.\nParticipants: Jesus, Javier, Jose, Adrian, Raul i Isaac\nESO, ESO 1, ESO 2, General, Portada 1r ESO, 2n ESO, SIEI 0\nJornada esportiva al barri\nL’alumnat de 1r d’ESO avui ha estat a Torreforta a les jornades esportives on s’han trobat amb els alumnes del barri que estudien al centres de Ponent. Han participat del nostre institut al voltant d’una cinquantena de joves del total d’uns 170. Aquesta jornada esportiva… Llegeix més»\nESO, ESO 1, General, Portada 1r ESO, Educació física, esport 0\nRoses a l’aula júnior\nEls alumnes de l’aula júnior vam fer roses per celebrar la diada de sant Jordi!! Vam utilitzar oueres, cartó arrissat, cable de jardineria… i vam treballar amb diferents eines: cúter, pistola de silicona, regles i esquadres… Ens van quedar molt boniques! Aquí en teniu la… Llegeix més»\nESO, ESO 1, ESO 2, General, Portada Aula Oberta, català, Sant Jordi, tradicions 0\nEl passat dijous dia 20 d’abril els alumnes de l’aula USEE vam vendre imants. Aquests imants eren: un drac, una princesa i un cavaller de sant Jordi.\nMolts professors van participar comprant les nostres figures. Estem molt contents i esperem que tingueu una bona diada de sant Jordi.\nParticipants:… Llegeix més»\nESO, ESO 1, ESO 2, General, Portada 1r ESO, 2n ESO, projectes, Sant Jordi, SIEI 0\n“Un matemàtic que no és també una mica poeta, mai serà un matemàtic sencer”\nAquest any, de nou, l’alumnat de l’institut ha pogut participar al concurs de fotografia matemàtica que ha organitzat el departament de matemàtiques.\nAquí podeu trobar un recull d’aquestes fotografies.\nBatxillerat, ESO, ESO 1, ESO 2, ESO 3, ESO 4, General, Portada 1r ESO, 2n ESO, 3r ESO, 4t ESO, BATX, Concurs, fotografia, Matemàtiques 0\nProjecte mags a 1r d’ESO\nDurant el primer trimestre als grups de 1r d’ESO vam treballar transversalment totes les assignatures amb un fil conductor que va ser la màgia. Totes i tots van poder gaudir amb les demostracions del mags. Aquí podeu veure el vídeo demostratiu amb tot el fet.\nESO, ESO 1, General, Portada 1r ESO, màgia, projectes 0\nSom arqueòlegs i arqueòlogues\nCom a introducció al projecte Arqueòlegs que farem per a finalitzar el segon trimestre, el divendres 24 de març els nois i noies de primer de la ESO vam anar a la Necròpolis Paleocristiana de Tarragona per a fer d’ investigadors.\nA partir de quatre pistes… Llegeix més»\nESO, ESO 1, General, Portada arqueologia, ciències socials, Història, projectes, Sortides 0\nConcurs per la portada de l’agenda 2017/2018\nSegur que l’agenda d’aquest curs t’ha agradat i segur que el que més t’ha agradat és que el dibuix de la portada i la contraportada fet per un company teu de l’Institut Campclar.\nVols que l’agenda del proper curs porti un dibuix teu?\nDoncs anima’t a participar… Llegeix més»\nESO, ESO 1, ESO 2, ESO 3, ESO 4, General, Portada agenda, Concurs, Visual i plàstica 0


finestres d'alumini archivos - Fusteria Ebenisteria Pau, fusteria a Encamp Andorra a Fusteria Ebenisteria Pau oferim treballs de qualitat en fusteria. Els nostres anys d'experiència ens avalen. Mobles a mida, Parquets, Cuines a mida, tot derivat de la fusta. Pau sl Fusteria Ebenisteria Ctra.dels Cortals. Naus industrials OCIVISA, nau 2 Tel: +376334611 Tel/Fax: +376820028 - AD200 Encamp Principat d'Andorra. Som Fusteria Ebenisteria Pau, una fusteria d'àmplia trajectòria en el sector. Treballem amb serietat i eficàcia. Contacti amb nosaltres, estem situats a Encamp Andorra. Comptem amb personal ebenistes i fusters qualificats que li garanteix un treball de primer nivell i gran acabat. Utilitzem només fustes, ferratges i complements de la més alta qualitat perquè doni tot el valor la seva inversió en Ebenisteria d'alta qualitat. A les nostres instal·lacions d'Encamp Andorra, realitzem tot tipus de treballs en ebenisteria, fusteria, decoració i interiorisme en fusta. Desenvolupem cadascun dels seus projectes en fusta amb el compromís personal d'oferir la màxima qualitat, fem mobles a mida, habitacions per nens, habitacions de matrimoni, fins i tot llits i capçals de disseny en fusta massissa amb el compromís personal de fer el millor moble a mida adaptat a les seves necessitats. Que és un ebenista, és una persona que treballa les fustes més fines, en especial per a fer-ne mobles, fabricar, reparar, decorar mobles i objectes amb molts detalls artesans. Construir, restaurar o reparar diversos productes de fusta, fins i tot mobles de diferents tipus, mitjançant la utilització de diferents màquines de treballar la fusta i eines manuals. Construir i reparar peces i articles de fusta. Adornar mobles i accessoris amb motius decoratius, tallats, incrustats, gravats o xapats. Donar l'acabat final als articles o mobles de fusta. Contracti els nostres serveis i comprovi-ho o visiti'ns: Pau sl Fusteria Ebenisteria Ctra.dels Cortals. Naus industrials OCIVISA, nau 2 Tel: +376334611 Tel/Fax: +376820028 - AD200 Encamp Principat d'Andorra. Fusteria ebenisteria Pau, amb més de 20 anys d'experiència en el món de la fusteria pot oferir-vos solucions tècniques i estètiques adients a cadascuna de les vostres necessitats. Som especialistes en Cuines a mida. Col·locació de tot tipus de parquets. Reformes d'apartaments, Reformes de pisos, Reformes d'hotels. Reformes de Botigues. Re-decoració i interiorisme de botigues d'alta qualitat. Treballs amb tot tipus de fusta i acabats (Envernissats, lacats) Armaris a mida. Pèrgoles per a jardins i terrasses. Treballs d'artesania ebenisteria amb fusta massissa.


Joc venjança del mag swami\nDeixa que la màgia Swami busseig en el cap i sentir el seu toc màgic a la teva ànima. Instruccions: escolliu una targeta i premeu el botó (set 1, grup 2 o sèrie 3) - el lloc de les seves targetes és. Màgia Swami barreja les cartes, i estableix de nou sota. Trieu una segona vegada. Magic Swami ara barreja les cartes, per darrera vegada. Triï el seu conjunt i Magic Swami sap exactament el que va triar la targeta!\nAquest joc a tingut 9424 partides en línia. Classificació 1879 de els millors jocs gratis.\nClassificació basada en 446 opinions dels usuaris\nJugat 9424 vegades\nMàgia, Swami, targetes, caixers fortuna, fortuneteller,\nSobre el que és aques joc? Aquest és un joc gratis anomenat Venjança del Mag Swami per al navegador sense dever descarregar ni instal lar res, és completament fiable. En aquesta pàgina web pots jugar de forma gratuîta al joc flash Venjança del Mag Swami sobre Cartes. I recorda que això és un joc gratis anomenat Venjança del Mag Swami i és relacionado amb Cartes. El nostre nou joc Venjança del Mag Swami és un dels millors jocs de Cartes es pot trobar i ho pots compartir amb els teus amis i contactes a les xarxes socials. Aquest és un joc en línia i videojoc anomenat Venjança del Mag Swami que et convidem a jugar, gaudir i aprendre al respecte, aixì com compartir en els comentaris i amb els seus amics en les xarxes socials.


Es tracta de pavellons aïllats de planta baixa rectangular amb jardí geomètric. A les façanes predominen les superfícies arrebossades i pintades sobre sòcols de pedra natural i rústica. Les obertures són apaïsades. Els porxos de la façana sud s'assenten sobre pilars de formigó amb elements ornamentals neoclàssics. Les cobertes són inclinades a quatre vessants de teula àrab amb un cos perpendicular a dues vessants. Aquestes edificacions formen part del conjunt de pavellons de la clínica mental guanyador del concurs promogut per la Mancomunitat de Catalunya. Tant la disposició dins del recinte com el llenguatge formal i ornamental dels pavellons són fidels al projecte original de l'any 1917. Aquests pavellons acollien malalts psiquiàtrics. El pavelló Montserrat es vol adaptar com a Centre d'Interpretació del Medi El pavelló Canigó abans es deia pavelló de la Immaculada.


La Biblioteca de Benicalap organitza una viquimarató per a referenciar la figura de Carmelina Sánchez-Cutillas – RiberaTV\nLa Biblioteca de Benicalap organitza una viquimarató per a referenciar la figura de Carmelina Sánchez-Cutillas\nExposicions, clubs de lectura i altres activitats omplin les biblioteques municipals durant el mes de juny\nEste dissabte, 5 de juny, la Biblioteca Municipal de Benicalap, Carmelina Sánchez-Cutillas, acollirà la celebració d’una viquimarató al voltant de la figura d’esta gran autora, considerada Escriptora de l’Any 2020-2021 per l’Acadèmia Valenciana de la Llengua.\nL’objectiu d’esta marató d’edicions és crear contingut nou relacionat amb Carmelina Sánchez-Cutillas a la Viquipèdia lliure i col·laborativa. La trobada està organitzada per Amical Wikimèdia, l’Acadèmia Valenciana de la Llengua, el Col·legi Oficial de Bibliotecaris i Documentalistes de la Comunitat Valenciana i Wikimèdia Espanya.\nDurant tot l’any, les biblioteques municipals han donat a conèixer la figura de l’autora de “Matèria de Bretanya” a través de diferents accions, com l’exposició que actualment es troba a la Biblioteca Matilde Ramos de Castellar-l’Oliveral.\nLa regidora d’Acció Cultural, Maite Ibáñez, s’ha mostrat “encantada” d’acollir esta trobada en què s’editaran articles relacionats amb esta historiadora i escriptora tan rellevant, una acció que “contribuirà a actualitzar i ampliar la informació disponible a la xarxa”.\nLa reunió d’editors es suma a la resta d’activitats i exposicions que estos dies estan en marxa en les diferents biblioteques municipals. Esta setmana a la Biblioteca de Beniferri, Joan de Timoneda, es podrà visitar la mostra “Azul, Rojo, Amarillo” de Arte 21, mentre que a la Biblioteca de la Casa de la Reina es pot descobrir una mirada íntima al barri del Cabanyal a través de l’obra d’Andrea Kruithof. A esta mateixa biblioteca, s´inaugura el dia 7 la exposició fotogràfica “Marcamos goles a la desigualdad”.\nEl mes de juny es presenta ple d’activitats a les biblioteques municipals gràcies a la tasca dels seus clubs de lectura que aprofitaran la celebració del festival València Negra per trobar-se amb alguns dels escriptors i escriptores més rellevants del gènere. Així, el club de lectura de la Biblioteca d’Arrancapins – Eduard Escalante, rebrà a Rosa Ribas, autora de “Los buenos hijos”. Víctor de l’Arbre estarà a la Biblioteca del Cabanyal-Canyamelar-Casa de la Reina amb el seu llibre “El hijo del padre”. Susana Rodríguez comentarà la seva obra “Bajo la piel” a la Biblioteca de Marxalenes-Joanot Martorell. Mentre que la Biblioteca de Sant Marcel·lí-Camí Reial-Clara Santiró i Font rebrà Toni Hill amb “El oscuro adiós de Teresa Lanz “.\nFinalment, la Regidoria d’Acció Cultural ha fet balanç del funcionament de les biblioteques municipals durant el primer semestre del l’any. “Tot i les dificultats derivades de la situació sanitària, hem continuat amb el bon funcionament de les més de 30 biblioteques municipals de València, creant una oferta cultural en línia amb les circumstàncies”, ha valorat Ibáñez.\nEn este sentit, des de gener de 2021 fins a hui, s’han realitzat més de 250 activitats a les biblioteques municipals. Exposicions, clubs de lectura, presentacions de llibres i trobades literàries han sigut algunes de les més populars. A més, les biblioteques han creat diferents iniciatives que han estat molt ben acollides per la ciutadania, com la de “Apadrina un llibre”, els lots sorpresa de lectura, o “Ratetes i ratolins lectors”, dirigit a el públic més jove.\nDurant estos mesos les biblioteques s’han convertit en centre de diverses actuacions que tenen com a objectiu aportar un valor diferencial. El programa “Biblioteques que alimenten”, per exemple, ha organitzat tallers i xerrades als quals l’alimentació saludable i de proximitat s’han convertit en l’eix dels debats.\nRecentment, va tenir lloc un congrés internacional en línia “Pensar el feminisme” que va reunir més de 3.000 participants de tot el món, emmarcat en el programa “Biblioteques en Igualtat”.\nTambé cal destacar les campanyes organitzades durant els mesos de març i abril. La celebració del Dia de la Dona va tindre la participació de més de 50 persones que van enviar les seues lectures favorites i que van ser compartides en les xarxes socials diàriament durant tot el mes. D’altra banda, el Dia del Llibre va ser l’escenari en el qual es va emmarcar la primera edició del Concurs de Microrelats que va tenir una molt bona acollida amb l’enviament de més de 150 propostes.\nLa Biblioteca de Benicalap organitza una viquimarató per a referenciar la figura de Carmelina Sánchez-Cutillas added by Ribera Televisió on 4 juny, 2021


El reforç del personal de conducció en 2022 permetrà millorar l'oferta actual\n• Autobús de la línia 99\nL'Empresa Municipal de Transports (EMT) de València ha incorporat noves millores en els horaris de 2022 que permetran augmentar la freqüència de pas de les seues línies per a oferir un servici de qualitat a les persones usuàries. A partir de l'1 de gener l'entitat reforçarà el servici habitual de les línies 6, 18, 19, 27 i 98 en els dies laborables, mentre que els caps de setmana incrementarà l'oferta de les línies 35 i 90.\nEl president d'EMT, Giuseppe Grezzi, ha explicat que “estes millores del servici s'implementaran gràcies a l'augment de la plantilla previst per a l'any vinent i permetran oferir millors connexions en tota la ciutat, des dels barris a hospitals, universitats o la zona centre”.\nEn el cas de la línia 27, l'entitat té previst incrementar l'oferta habitual per a oferir una millor connexió a les veïnes i veïns de la Torre amb el centre de la ciutat i facilitar l'arribada al Mercat Central.\nEstos reforços també afavoriran a partir de l'1 de gener la connexió amb la Malva-rosa o el Passeig Marítim amb millors freqüències en les línies 19 i 93, facilitant així els desplaçaments cap a les platges de la ciutat durant tot l'any.\nA més, s'augmentarà la freqüència de pas de la línia 6 per a millorar la connexió del barri de Torrefiel fins a l'hospital La Fe, mentre que amb el de la 18 es facilitaran els desplaçaments cap a l'hospital Dr. Peset i el campus de Tarongers.\nEls nous horaris de la línia 90 també milloraran la mobilitat circular per a connectar els diferents barris de la ciutat per la ronda de Trànsits. Les persones usuàries podran trobar tota la informació en la pàgina web i en l'app d'EMT València.\nMillores en les circulars\nA partir de l'1 de gener les viatgeres i viatgers també podran canviar d'autobús en les parades de regulació de les línies circulars C1, 79, 80, 89 i 90 per a evitar esperes, fins i tot amb el bitllet senzill. D'esta manera es millorarà l'experiència de les persones usuàries, que no hauran d'esperar a la regulació d'estes línies i reduiran el seu temps de viatge. EMT informarà d'estes millores a través de cartelleria en les parades d'estes línies, xarxes socials, pàgina web i persones informadores al carrer.


Núria Cadenes i Mar Bosch contra el monstre de la invisibilitat\nTotes dues escriptores s'afegeixen a Ada Castells i Susanna Rafart en el projecte de Comanegra per a commemorar el bicentenari de Frankenstein\nLes dues novel·les es van presentar a la Setmana del Llibre en Català en el decurs de la jornada fantàstica, el passat 15 de setembre\nActualització: 26.09.2018 - 00:11\nEls grans esdeveniments literaris sempre van carregats d’històries més o manco interessants que els expliquen. Una de les més repetides és la del procés de creació de Frankenstein, de Mary Shelley, amb la famosa reunió devora el llac Leman l’estiu sense estiu del 1816 d’on va sortir la idea d’escriure un relat de terror que dos anys després es convertí en aquesta obra immortal que és El modern prometeu. Dos-cents anys més tard, set escriptors es comprometeren a la seu de l’editorial Comanegra, a Barcelona, a bastir un projecte singular: ‘Matar el monstre’, un conjunt de set novel·les que recorreria dos-cents anys de la ciutat i en què un personatge aniria apareixent i transformant-se. Cada novel·la es podria llegir de manera independent –aquesta és la gràcia– i el conjunt serviria per a posar a la palestra un pom dels millors autors d’aquests temps a casa nostra, a parer de Francesco Ardolino, editor del projecte, i de Jordi Puig, editor literari de Comanegra: Julià de Jòdar, Jordi Coca, Miquel de Palol (la seva novel·la tancarà el cicle), Ada Castells, Susanna Rafart, Núria Cadenes i Mar Bosch.\nPrecisament les dues darreres novel·les publicades fins ara –Secundaris, de Cadenes, i Vindràs amb mi després del diluvi, de Bosch– es varen presentar a la darrera Setmana del Llibre en Català amb un notable èxit i han servit per a evidenciar que en català conviuen diverses generacions de narradores que no sempre han merescut el ressò del públic i dels mitjans de comunicació i que van de veteranes com Maria Barbal, que aquesta tardor tornarà a publicar novel·la, fins precisament a les nascudes els anys vuitanta, com Bosch.\nNúria Cadenes, que combina les feines d’escriptora i de llibretera, explica que precisament aquesta és una de les virtuts del projecte de Comanegra: ‘Tant de bo que aquest projecte hagi servit per a donar més visibilitat a quatre narradores de generacions diferents que som només una mostra de tot allò que es fa ara mateix. Si ha servit per a esquinçar el tel que emboira les autores, benvingut sigui, també. De fet, una de les coses que m’agraden del projecte és precisament la desinhibició que hi ha hagut d’ençà del primer moment. No hi ha hagut cap cotilla per a fer aquesta barreja d’autors i autores. És una mostra del que es pot fer i de les coses que es fan actualment i amb una normalitat que aconsegueix que les escriptores no siguem una quota més. A “Matar el monstre” hi ha aquests noms que evidencien que a la literatura en català hi ha homes i dones molt diversos. En aquest cas es vol mostrar una part de la realitat a escala i l’heterogeneïtat és una mostra de com es va creant en aquest moment en català, bàsicament al Principat, perquè en el meu cas no se sap si sóc en l’una banda o en l’altra. Aquest és el punt interessant, que ens traiem les cotilles, que sovint en duem força, i que donem visibilitat a allò que és normal i que sovint no es veu: que és que hi ha moltes escriptores amb ganes d’explicar coses en aquest país.’\nMar Bosch (fotografia: Setmana del Llibre en Català).\nEn el cas de Mar Bosch, tot i que darrerament se n’ha parlat molt i que ha aconseguit un èxit important amb Les generacions espontànies (Periscopi), el fet de ser de Girona no se sap si és un afegit a la invisibilitat o a l’inrevés. Sigui com sigui, l’altre dia Rafel Nadal deia a Twitter: ‘Si visqués a Barcelona tothom parlaria de la Mar Bosch.’ Nadal s’exclamava implícitament de la poca repercussió que tenen els escriptors gironins en els mitjans, independentment de si són homes o dones, fet que no deixa de ser curiós en un dels autors més mediàtics del panorama literari actual. Bosch explica que, ‘després del sopar, els vaig dir que els faria la típica novel·la conyeta de la gironina que es mira Barcelona i em van dir que ni se m’acudís. Parlant seriosament, no sé què perdo ni què deixo de perdre pel fet de no viure a Barcelona: el fet és que no hi visc i ja està. Tampoc no sé si això fa que es parli més del llibre o menys, jo només vull que la gent el llegeixi i que si li agrada ho expliqui’, diu. L’escriptora va ser fitxada per Ardolino en una ‘surrealista trucada telefònica’, de la mateixa manera, gairebé, com fou captada Cadenes ‘en un racó de la llibreria i de la manera foteta i misteriosa que té en Francesco de fer-ho tot, que t’obliga a dir que sí sobretot perquè és una incitació a la creació, un estímul a fer coses. I després hi ha la manera com ho presentaven, una barreja entre esborrajamenta d’editors i comboi d’escriptors: tot junt feia moltes ganes de ser-hi.’\nL’editor Jordi Puig explica: ‘En el primer moment no vam pensar en la paritat de sexes sinó a buscar autors que ens agradessin molt, de generacions diferents. Veia molt clar que volia que la Núria ens fes el 1992 i la Mar el 2004. Són, d’alguna manera, els seus referents. I van dir que sí. Tot ha sortit de manera molt natural, buscant un equilibri, però sobretot obsessionats a trobar un bon equip d’estils molt diferents que formés una polifonia clara i que qui hi entrés tingués molt clar que volia jugar amb nosaltres. I estem molt contents perquè era una operació d’una complexitat molt bèstia que fins i tot els autors tenien dubtes si ens en sortiríem. Que tots complissin, que ho fessin, que anés endavant i haver-ho pogut fer córrer és bestial. I tenir gent que ve i et diu que segueix tota la sèrie ja és extraordinari.’\nNúria Cadenes (fotografia: Setmana del Llibre en Català.\nI el cas és que totes dues novel·listes es mostren prou crítiques amb Barcelona i amb els anys que els han tocat –guerrers de Xian inclosos. Núria Cadenes explica: ‘Jo el 1992 no hi era, tenia vint-i-dos anys i quan m’ho van proposar tenia moltes ganes de mostrar l’altra cara del 92 i de negrejar una mica, que darrerament sembla que és cap on tinc més tirada. Per anar a contracorrent, us diré que per a mi una de les poques coses salvables és el Cobi, com a objecte de culte. M’agrada molt perquè cadascú té les seves contradiccions i també m’agrada la icona ‘Barcelona92’, així, en una sola paraula. Segur que hi ha moltes altres coses bones per a persones com els voluntaris i Freddy Mercury i el pebeter i tot això, però jo volia parlar d’aquestes altres realitats que també són Barcelona i convé no perdre de vista. He hagut de tornar a aquells anys i a les referències, i a més del que crees i fabules hi ha les notícies que s’hi expliquen, com la història d’una presa que es va morir a Wad Ras tancada amb molta febre i molt dolor i no la van dur al metge, i no, encara no hi ha culpables. Això és tan cert com que el judici va ser ajornat per les vacances del director general d’Institucions Penitenciaries, per exemple. I, és clar, hi ha el Turó de la Peira, el barri que he escollit, que no és l’únic lloc, però allà la fanfàrria olímpica es va viure pel cap baix amb escepticisme i angúnia i amb una dona morta sota la runa, i amb cap culpable tampoc d’això. Hi ha més crims que s’oculten sota la purpurina del 92 i val la pena de fer-hi un cop d’ull. Això ens configura, perquè la perifèria d’una ciutat també és una ciutat i ho hem de mirar amb més perspectiva i ser més durs amb la ciutat, que és una cosa que li fa falta. Des de l’estima, és clar.’\nAixí doncs, el projecte ‘Matar el monstre’ encara la recta final amb aquesta mirada àcida sobre la ciutat que ofereixen dues narradores des d’una certa perifèria i que tenen la finalitat de donar visibilitat a allò que és normal: la presència constant d’escriptores de molta qualitat en el nostre panorama narratiu. Malgrat que pocs en parlin. Les raons, que cadascú les cerqui.


Somnien els androides amb la pensió?, por Enric Nomdedéu\nL'any 1942, Asimov va formular per primera vegada, en el relat "El Cercle viciós", les tres lleis de la robòtica. Que en la pràctica venien a establir que els robots tenen dret a protegir la seua existència, vénen obligats a obeir les ordres dels éssers humans, però tot això supeditat a la primera de les lleis que diu que un robot no pot fer mal a un ésser humà o, per inacció, permetre que un ésser humà prenga mal.\nDes de 1942 fins als nostres dies el procés de robotització de l'economia ha estat imparable, i en paral·lel, en societats com la nostra, la natalitat ha anat caient de forma més que perceptible, i amb ella, el nombre de persones que treballen i cotitzen, dificultant així el finançament de les pensions. És tot allò de la piràmide poblacional. Ara mateix hi ha més gent que ha guanyat el seu dret a una pensió, que no pas gent cotitzant. I és obvi que cal trobar una solució.\nDe sempre he defensat que els governs no podem ser mers gestors de les realitats, i venim obligats a buscar solucions als problemes que vindran més d'hora que no pas tard. I per no caure en aquella boutade de Churchill d: "el polític ha de ser capaç de predir el que passarà demà, el mes vinent, i l'any que ve, i d'explicar després perquè no ha passat", cal obrir debats.\nPodríem considerar que la no cotització a la seguretat social per part dels robots és una inacció que té com a conseqüència per als éssers humans la pèrdua d'uns drets que lesionen de forma clara la seua qualitat de vida?\nL'any 2012 el tecnòleg Frank Rieger, afirmava en un assaig que "les persones estem competint amb uns salaris cada cop més baixos amb màquines que treballen cada cop més econòmicament". Una situació que definia com a cercle viciós (com el relat d'Asimov), perquè "l'automatització i la flexibilització de la producció ens du al fet que cada cop menys persones tinguen un salari regular".\nLa veritat és que gràcies a les màquines es pot mantenir, i incrementar el nivell de producció, però el preu és la substitució d'un nombre creixent de persones assalariades, la qual cosa es tradueix en un forat en els ingressos que amb l'actual sistema, garanteixen les pensions. Per això la CDU alemanya, poc sospitosa de socialcomunista, manté que cal assegurar la base econòmica dels nostres sistemes socials. I que una forma d'aconseguir-ho, és legislar per tal que els robots paguen per mantenir el nivell de les jubilacions al país.\nClar que no tothom hi està d'acord. Guido Bruch, un altre autor de referència en temes de robòtica, manté que la robotització de moltes empreses, suposa un increment en els guanys, per tant, com s'estalvien en salaris, i que eixe increment en els beneficis ja implica un increment en la tributació general. La realitat, tanmateix, és que, si més no, els grans conglomerats tecnològics com Google, Facebook o Amazon, per exemple, no contribueixen prou a enfortir l'estat del benestar. Ja que gràcies a la tolerància de la normativa fiscal d'alguns països, i a una enginyeria fiscal no sempre legal, i quasi mai solidària, acaben tributant percentualment molt menys que la fusteria del cantó.\nPodríem considerar que la no cotització a la seguretat social per part dels robots és una inacció que té com a conseqüència per als éssers humans la pèrdua d'uns drets que lesionen de forma clara la seua qualitat de vida? M'agradaria saber què en diria Asimov.\nFrank Rieger, al que ja he citat abans, considerava que una relació amigable amb les màquines passava pel fet que estes contribuïren a pagar les pensions i una renda bàsica universal. Si els robots volen tenir amb nosaltres "una relació amigable", podrien començar per ajudar-nos a pagar les pensions. Això sí que seria "el principi d'una gran amistat", aquella frase amb la que acaba la mítica Casablanca, que per cert, també és de 1942.


Claus per tallar vidre de forma correcta | Consumer\nClaus per tallar vidre de forma correcta\nPer aconseguir un tall regular i sense esquirlas, és fonamental exercir una pressió constant sobre el cortavidrio\nPer mediatrader 10 de novembre de 2004\nImagen: John Murphy\nEl vidre és un material que s’empra amb freqüència en gran part dels treballs de bricolatge. Aprendre a tallar-ho sense trizas ni vores ondades és una de les operacions fonamentals que requereix la seva manipulació. Per aconseguir-ho, a més de pols i destresa, cal realitzar el tall amb una eina de qualitat. Els cortavidrios que incorporen una roda dentada de carbur de tungstè faciliten en gran mesurada la tasca. Manejar l’utensili de forma apropiada i seguir certes precaucions asseguren un tall net i sense esquirlas.\nAbans de començar la tasca, cal situar la placa de vidre sobre la qual es treballarà en un plànol horitzontal i estable. Una taula o un banc de treball sobre el qual s’haurà col·locat amb anterioritat una manta, o un teixit gruixut, són dues ubicacions apropiades.\nLa peça de vidre ha de disposar-se de manera que tota la seva superfície abasti la del lloc de treball. Per evitar córrer riscos innecessaris, la placa no ha de quedar a la vora de la taula. A més, al moment de començar a manipular el vidre, és recomanable equipar-se amb un parell de guants gruixuts i ulleres protectores.\nQuan el tall sigui recte, és possible marcar el traçat amb l’ajuda d’una regla. Per aconseguir un traç sense irregularitats resulta útil emprar dues ventoses per fixar-la. A continuació, es ragui la superfície amb el cortavidrios amb moviments ferms i continus. És fonamental exercir una pressió constant sobre l’eina . En cas contrari, el tall és irregular o amb rebabas en alguns punts.\nLa peça de vidre ha de disposar-se de manera que tota la seva superfície abasti el lloc de treball\nUna vegada que les marques de cort estan efectuades, és el moment de desentonar el vidre. Per a això, cal moure la peça fins a la vora de la taula de treball i copejar amb una eina metàl·lica les línies de cort. En general, prou un únic cop sec per comprovar com s’emblanqueix el vidre i s’esbossa el tall.\nFinalment, cal lliscar la peça perquè la marca de tall sigui paral·lela a la vora de la taula, subjectar la retallada amb unes alicates protegides amb un drap i tirar amb força cap avall fins que es desuneixin ambdues parts.\nPer a corts corbs, la tècnica és la mateixa, però varia l’eina que s’ha d’emprar. En aquest cas, l’apropiat és utilitzar un contorneador. Aquest tipus de cortavidrio també requereix un ús continu, sense interrupcions. Per manejar-ho amb èxit, cal subjectar-ho amb fermesa amb un polze sobre l’altre. D’aquesta manera, s’exerceix una pressió uniforme sobre l’eina i es dirigeix de forma òptima quan la línia de cort és corbada.\nPer facilitar el traçat, en lloc d’utilitzar una regla com a guia, és possible elaborar una plantilla amb acetat, o paper de tipus kraft, que reprodueixi la forma desitjada. Una vegada que es copia el traçat, cal lliscar-la sota la placa de vidre.\nPolir les arestes\nDesprés d’efectuar el tall, s’han d’extremar les precaucions. Les vores de la peça de vidre són elements molt afilats sobre els quals cal treballar. Per a això, s’ha d’emprar una pedra de carborundo. Igual que en el procés de tall, la placa de vidre ha de col·locar-se en una taula estable, amb l’aresta sobre la vora perquè la tasca resulti més còmoda. Les ulleres protectores i els guants tampoc han de faltar.\nLes parts que s’han de polir són l’aresta superior, la inferior i el cant de la peça. És aconsellable desplaçar la pedra de carborundo amb moviments rotatius. A més, per millorar el rendiment de l’accessori, convé mullar-ho en aigua de forma regular. Finalment, cal netejar les vores amb un drap sec per retirar la pols del poliment. D’aquesta manera, s’elimina la brutícia de la peça i es verifica si és o no necessari seguir amb l’escatat de les arestes.\ncort herramienta-ca mesa-ca pieza-ca Vidre\nEstovalles: grans o individuals, segons l’ocasió\nTovalloneres: models i dissenys per decorar la taula


L'Hospital Josep Trueta de Girona adequa una planta per Covid-19 amb 28 llits - Diari de Girona\nL'Hospital Josep Trueta de Girona adequa una planta per Covid-19 amb 28 llits\nEl centre recuperarà l'activitat quirúrgica a partir d'aquest dijous\nep 15.04.2020 | 20:51\nL'Hospital Josep Trueta de Girona adequa la seva planta 9B amb una nova unitat d'hospitalització per a pacients de Covid-19, que comptarà amb 28 llits i que es preveu posar en marxa a principis de la setmana vinent per poder acollir tot tipus de pacients amb coronavirus, inclosos semicrítics i crítics.\nLa nova unitat comptarà amb 14 habitacions dobles i pretén ser una planta flexible que s'ajusti a les necessitats de cada moment, adaptant l'equipament i el personal a les necessitats assistencials, ha informat en un comunicat aquest dimecres el centre hospitalari, que ha passat de disposar de 18 llits d'UCI a poder atendre a 75 crítics.\nHan dut a terme durant les últimes setmanes "un important esforç d'obres" per tenir preparada el més aviat possible la planta, que se situa a la zona en la qual se situaven les habitacions dels metges que estaven de guàrdia, que s'han traslladat a altres espais.\nLa planta compta amb una sala central de control dels pacients, i s'ha disposat de dues preses d'oxigen, buit i aire medicalitzat en totes les habitacions; sistema d'alarma, i càmeres de videovigilancia per monitorizar als malalts.\nL'hospital està registrant una estabilització dels ingressos de crítics i un augment de les altes, i preveu començar a recuperar gradualment l'activitat quirúrgica a partir d'aquest dijous --principalment en pacients oncològics--, engegant dos quiròfans que permetran practicar unes quatre operacions diàries.


Resum de la 1a Trobada Fediversal\n#Resum de la 1a Trobada Fediversal\nCreat per Fck5y5 el 26 May 2018 · 313 cops Arxivat a Xarxes Socials\nDijous 24 de maig va tenir lloc com ja sabeu la primera trobada fediversal al CSA Can Vies, va ser una organització precipitada i no teníem gaire clar el nivell d'assistència que devíem esperar, però ja d'entrada abans d'explicar com va fluir l'esdeveniment vull avançar que va ser un gran èxit quant a quantitat i qualitat.\nAl migdia ens vam trobar per menjar alguns usuaris fediversals i jo mateix en un lloc cèntric de la ciutat de Barcelona, va ser la primera experiència positiva del dia posar cara a usuaris amb els quals comparteixes espai virtual i canvies impressions a diari, gent molt ben parida com es diu a la meva terra.\nJa després del dinar vam fer camí cap a CSA Can Vies on vam decidir que la trobada es fes d'una forma informal al mateix patí d'entrada del centre social a prop de la barra, la gent va començar a arribar, tothom està a l'expectativa de veure quin usuari és quan es presenti en aquestes "cites a cegues" i una vegada trencat el gel inicial els grups vam començar a formar-se al voltant de les taules. Havia vells coneguts que es retrobaven, i d'altres que no és coneixíen però que ja d'entrada sabíem que teníem molts nexes en comú.\nAl cap d'una bona estona un dels participants va tenir la idea de profunditzar sobre alguns temes que estaven sonant interessants, vam entrar a la sala principal formant una rotllana amb cadires i aquí va establir-se el debat, amb total cordialitat i respecte pel torn de paraula es va anar desenvolupant la xerrada entre uns assistents en els quals podíem trobar gent que porta anys en les xarxes lliures, administradors i gent que venia de les privades però amb aquella brillantor als ulls de qui vol saber més d'un món que desconeix. Gent que a fet aquell "clic" mental que porta a la investigació i el descobriment del que hi ha en terra ignota.\nSense entrar en detalls tècnics per no avorrir, es van fer propostes molt interessants, que cal anar veient en què és poden convertir. Per això es va crear un espai a la confederac-io per anar parlant del tema i veure quin tipus de col·laboracions poden sorgir.\nD'entrada em quedo amb una primera idea sobre un hacklab que va sorgir mentres amablement ens van explicar tota l'història del CSA Can Vies en una visita guiada per l'edifici, però durant el debat també van sorgir algunes idees boixes de les que ens agraden a nosaltres.\nBé, que dir més que estic molt agraït per la rebuda del públic assistent, agraït al CSA Can Vies per la cessió del espai i la tasca de barri que fan, agraït als altres organitzadors per l'esforç i agraïments als que vàreu fer difusió i com no als que se que volíeu estar però no va poder ser.\nAra toca continuar treballant per fer d'això una cita anual i ampliar l'oferta amb xerrades o tallers que puguin aportar més llum a un món encara fosc per molts usuaris que estan a xarxes privatives parlant de software lliure sense conèixer aquesta altra opció.\nGràcies a totes i fins l'any que ve!\n1a Tobada Fediversal\nMastodon se desconecta de oStatus


Comunicats de premsa de l’ACVOT – Pàgina 15 – Associació Catalana de Víctimes d’Organitzacions Terroristes. ACVOT\n24 abril, 2018Notícies\nLibertad Digital – M.J. Grech – 2016.05.28 A dos cinc de la tarda del 29 de maig de 1991, la banda assassina ETA llançava un cotxe-bomba contra la casa quarter de la Guàrdia Civil a Vic (Barcelona), que va quedar totalment destruïda. L’explosió va provocar la mort directa de nou ...\nReflexions d’una víctima davant les excarceracions d’etarres\n24 abril, 2018Articles d'opinió,Notícies\nRELAT D’UNA VÍCTIMA 16-Febrer-2018 Les víctimes del terrorisme, fa molt de temps que reclamem, Justícia, Dignitat i Memòria, però les nostres reivindicacions sempre han caigut en sac foradat. Abans de 1995, havíem de veure amb estupor com els assassins etarres sortien tranquil·lament de presó perquè no complien ni un any ...\nComunicats de premsa 2007-2009\n23 abril, 2018Comunicats de premsa\nNota.- Els comunicats anteriors a 2011 han estat retirats de la web. En cas de voler accedir al seu contingut preguem posar-se en contacte amb l’ACVOT. Comunicat de premsa en relació a la sentència contra Ainhoa Mujika 06.02.2009 Comunicat de premsa en relació als homenatges a Martí Marcó 26.01.2009 Comunicat ...\nComunicats de premsa realitzats en 2010\nNota.- Els comunicats anteriors a 2011 han estat retirats de la web. En cas de voler accedir al seu contingut preguem posar-se en contacte amb l’ACVOT. Comunicat de l’ACVOT d’Albert Vilalta 04.11.2010 Comunicat en relació a un carrer dedicat a un terrorista a Santa Coloma de Cervelló (Barcelona) 13.10.2010 Comunicat ...\nACFSEVT: A propòsit del comunicat d’ETA, 20 abril 2018\n20 abril, 2018Comunicats de premsa,Uncategorized @ca\nDes ACFSEVT tornem a viure amb indignació i estupor, un nou comunicat de la banda terrorista ETA, en el qual una vegada més intenten rentar la seva imatge, justificar la seva existència i de repartir responsabilitats del que ha passat a Espanya en les 6 dècades de la seva existència ...


ARRÒS AMB OLIVES - Pastas y arroces - Blog de GERTRUDE MENSAH EKUBAN de Thermomix® Mataró (Barcelona)\nHome › Delegación Mataró (Barcelona) › Gertrude Mensah Ekuban › Pastas y arroces › ARRÒS AMB OLIVES\nARRÒS AMB OLIVES\nAquí us deixo una recepta resultona, econòmica i ràpida de fer. Es pot fer durant tot l'any. Es fàcil de canviar algun ingredient, per exemple es poden canviar les olives per bolets de temporada, ... L'arròs és una planta herbàcia i semiaquàtica del gènere Oryza, de la família de les pocàcies. El seu gra és un dels principals aliments de la humanitat, inclòs a la dieta del 70% de la población mundial. L'arròs és un dels aliments que conté més proporció de midó que nutritivament funciona com a reserva energètica i aporta sensació de sacietat. ARRÓS AMB OLIVES


Anna Pineda (UPF)\nArticles en revistes científiques internacionals amb peer-review\nNúmeros editats en revistes internacionals amb peer-review\nActes de congressos amb peer-review\nParticipació en esdeveniments científics\nPonències plenàries (com a invited speaker)\nAltres ponències, seminaris i cursos invitats\nComunicacions (una selecció)\nOrganització d'esdeveniments científics\nTransferència de coneixement científic\nLes llengües sempre han estat la meva passió. Ara, de gran, tinc la sort de poder viure del meu coneixement de les llengües i de la lingüística. Parlo català, basc, anglès, francès, neerlandès, espanyol i occità. M’interessa especialment la variació sintàctica del català en concret i de les llengües romàniques en general.\nDesprés d’haver-me llicenciat en Filologia Catalana a la Universitat de Barcelona (Premi Extraordinari, i Primer Premi del grup d’Humanitats dels Premios Nacionales a la Excelencia en el Rendimiento Académico), vaig combinar la docència a la Universitat Ramon Llull amb un màster orientat a la recerca en llengua i literatura catalanes, que es feia entre la Universitat de Barcelona i l’Autònoma de Barcelona. En acabat, vaig fer el doctorat de Ciència Cognitiva i Llenguatge a l’Autònoma (Premi Extraordinari de Doctorat 2013-2014), amb una tesi (A cum Laude) sobre la variació sintàctica del català en concret i de les llengües romàniques en general, i també del basc. La meva tesi va obtenir el Premi Cum Laude (6.000 €) a la millor tesi en Humanitats escrita en català i defensa a qualsevol de les universitats de la Xarxa Vives, guardó atorgat per l’Institut d’Estudis Món Juïc, la Generalitat de Catalunya i la Xarxa Vives. En concret, a la tesi m’interessaven els complements directes i indirectes, i mirava qüestions com ara per què uns parlants diuen Li han pegat i altres diuen L’han pegat, o per què de vegades diem Vaig donar-li un regal a la Maria i de vegades no hi posem el pronom li. Si us interessa, podeu fer un cop d’ull a la tesi, o bé mirar-vos aquest article més resumit i menys teòric. Durant tot el període predoctoral, és clar, vaig combinar la recerca amb la docència de diverses assignatures relacionades amb la llengua catalana a la Facultat de Traducció i Interpretació, la Facultat de Filosofia i Lletres i la Facultat de Ciències de Comunicació de la Universitat Autònoma de Barcelona.\nActualment, treballo com a investigadora postdoctoral a la Universitat Pompeu Fabra a Barcelona, Catalunya (2018-present), amb una beca postdoctoral Juan de la Cierva-incorporación, concedida pel Govern espanyol, i que em permet continuar la meva trajectòria investigadora i la meva activitat com a docent. Just abans, vaig treballar com a investigadora postdoctoral al Centre National de Recherche Scientifique de Baiona (en un grup de recerca sobre el basc, interessat també per llengües romàniques), gràcies a la beca Beatriu de Pinós de la Generalitat de Catalunya (2016-2017). També vaig passar un parell de mesos com a visitant a la Universitat de Cambridge, Anglaterra (2017).\nSi voleu fer un cop d’ull al meu cv (publicacions d’articles i llibres, participació en congressos, organització d’esdeveniments científics, estades de recerca pre- i postdoctorals, experiència docent, projectes d’investigació, etc.) podeu fer-ho aquí.


Acabada la primera volta de la Lliga de llargues i palma - PilotaViu\nDimecres, 8 d'abril de 2015 a les 08:30h\nAcabada l’anada de la fase regular, els equips es dediquen a jugar les partides suspeses a causa de la pluja de les darreres setmanes.\nAquest cap de setmana no hi ha hagut cap partida jugada de les suspeses per la pluja en la primera categoria de Llargues. Així, la classificació continua liderada per l’equip de Murla amb 13 punts i sis partides jugades, seguit de Benimagrell que té 12 punts i 4 partides jugades, les mateixes que té Sella però aquest té 8 punts. El següent classificat és Parcent amb 7 punts i 5 partides jugades. A hores d’ara, aquests són els quatre equips que tenen dret a passar a la fase final de la Lliga. Ara bé cal tenir en compte que encara queden moltes partides per jugar i encara pot passar de tot. Cal ressaltar que l’equip de Benimagrell ha guanyat totes les partides disputades (quatre) i només li han fet 9 jocs en les quatre partides, aquesta és una prova del nivell de joc que estan desenvolupant els seus jugadors i l’alt rendiment que estan donant. Tant la partida que va jugar contra Murla com la que va jugar contra Sella, els immediats seguidors, les van resoldre amb bastant facilitat i això ja els dóna una tranquil·litat per a la tornada. Per una altra banda, la resta d’equips, excepte L’Alfàs que no ha aconseguit més que dos punts de les cinc partides que han jugat, estan molt igualats a punts, i, com ja hem dit més amunt, és l’equip de Parcent el que ara mateix va per davant d’aquest segon grup.\nLa pròxima setmana és el cap de setmana en què s’han de jugar les partides suspeses i ja podrem saber definitivament la classificació de la primera part de la fase regular. No serà doncs, fins el 19 d’abril quan es reprendrà la Lliga i tindrem la primera jornada de la tornada de la fase regular.\nEn la primera categoria de Palma, es va jugar ahir dilluns la partida ajornada per la pluja entre els equips de Murla 8 (Salva, Saxa, Manel i Feliu) i Sella 10 (Jordi Bouet, Pau, Quico i Piripi). Era una partida molt important per als dos equips de cara a entrar en la fase final. La partida es va decantar de part de l’equip visitant després de dues hores i mitja de partida. Va ser una partida molt vistosa i el públic va poder gaudir d’un bon espectacle. L’emoció es va mantenir fins l’últim moment i tots els jugadors van demostrar en el seu joc, la importància de la partida. La aprtida va transcórrer molt igualada, l’equip de Murla va anar per davant en el marcador fins l’empat a quatre; després Sella va agafar la iniciativa i es va posar dos jocs per davant. Però els de Murla volien guanyar la partida i van recuperar fins a empatar a set jocs. En els següents jocs, el cansament ja es va començar a notar i Murla va cometre alguns errors que va aprofitar Sella per posar-se en nou jocs en el marcador, quan semblava que ja era la partida de Sella, Murla va fer el vuité joc, però després ja no va poder i Sella va aconseguir l’últim joc i la partida. Cal destacar el traure de Sella que va jugar una partida molt completa, traure molt llarg i molt segur.\nAixí, en la classificació provisional, continua per davant l’equip d’Agost (18 punts) però Tibi A tant sols és a un sol punt (17), els segueixen Benidorm i Tibi B que tenen 12 punts (a Benidorm li falta jugar una partida). Aquests són els quatre equips que, una vegada acabada l’anada, entrarien en la fase final de la Lliga. Els equips d’Agost i Tibi A ja comencen a albirar un lloc en la fase final, respecte als altres dos equips la situació no és tan clara, ja que no hi ha tanta diferència de punts entre el tercer (Tibi B) i el cinqué (Sella). De totes formes encara hi ha moltes partides per jugar i poden passar moltes coses. Per la part de darrere de la classificació, Laguar només ha aconseguit un punt en totes les partides jugades i molt malament se li presenta la tornada. Ja vam comentar la igualtat que des de fa anys té aquesta categoria i els resultats ens ho estan confirmant, atenció a la tornada perquè serà molt emocionant.\nEn la resta de grups, no hi ha hagut moviments en la classificació. Esperarem el cap de setmana que ve per veure que donen de si les partides suspeses.


SANT ILDEFONS: Quaresma: aprendre a parlar amb Déu\nLa quaresma és un temps que ens hauria de servir per preparar-nos a la festa i a la celebració de la mort/resurrecció de Jesús. Els textos i les pregàries, que articulen les celebracions dominicals durant aquest temps, ens parlen tot sovint de penitència, dejuni i oració, conceptes i paraules que apunten a actituds, disposicions i, fins i tot, determinades accions, que tots hauríem d’adoptar o fer, per tal que, arribat el moment de celebrar la festa central de la nostra fe, s’esdevingués la festa de la presència de l’acció definitivament salvadora que Déu ha fet per nosaltres i per tota la humanitat. Donat que Jesús es lliurà o va acceptar voluntàriament la mort, fa ja molts segles, potser ens ajudaria a aprofundir la nostra espiritualitat cristiana, meditar en aquesta presència i actualitat de la seva Pasqua.\nLa mort i la resurrecció de Jesús són el darrer acte de la seva missió a la terra. Són dos moments inseparables del mateix diàleg que Déu ha intentat tenir sempre amb els homes de bona voluntat, i que va entrar en la seva fase definitiva, quan Ell, Jesús, va néixer i es va fer home. L’aparició de Jesús entre els homes, el Nadal que tot just acabem de celebrar, ens descobreix que el nostre Déu és una Pare que té neguit per parlar amb els seus fills, els homes. Si de veritat creiem que Jesús és la Paraula de Déu, hem de creure també que Déu ens parla, encara avui, en la persona de Jesús.\nCom qualsevol de nosaltres, Ell, a mesura que els anys passaven, va prendre consciència de què la vida, aquesta fantàstica aventura humana, ha d’afrontar la mort, un moment que Ell el va imaginar com un punt de la mateixa existència humana. Jesús pregava, dejunava, fou temptat pel mal, anunciava el què volia Déu per als homes, s’entretenia i parlava amb la gent que trobava, feia amics, va patir incomprensió, va ser perseguit i va assimilar també que havia de morir. S’adonà que Déu, el seu Pare, parlava dintre seu, perquè portés a terme un missatge de pau i de misericòrdia i, com que intuí que la seva vida seria curta, decidí enfocar-la de manera que tingués sentit, és a dir, que la mort no s’emportés tot al no res.\nLa vida de Jesús és la seva resposta al diàleg iniciat pel seu Pare amb ell i la seva mort és la seva darrera paraula en aquest diàleg. La resurrecció, la vida plena, la vida al costat de Déu, és el signe de l’acceptació del Pare de la vida i de la mort del seu Fill.\nLa seva fidelitat és el camí de la nostra salvació i això és el que fem present i celebrem a la festa de Pasqua. La Quaresma, doncs, ens hauria de fer descobrir que el diàleg, iniciat per Déu en la persona de Jesús, avui continua amb nosaltres.


Inici » Finançament » Premis Campus per la Pau\nEnguany es convoca la primera edició dels premis anuals que lliura el Campus per la Pau amb la finalitat de reconèixer públicament persones, entitats públiques o privades sense ànim de lucre o institucions d’arreu del món, que hagin contribuït en el camp de la cooperació en el desenvolupament, l’ajut humanitari, la sostenibilitat i el foment i construcció de la pau.\nDm, 10/07/2012 - 09:25\nConvocant: Campus per la Pau - Universitat Oberta de Catalunya\nData de publicació: 01/06/2012\nTermini: 01/06/2012 - 15/07/2012\nEls premis consten de tres distincions, d’igual categoria i repercussió, i s'atorguen a aquelles persones o entitats que hagin desenvolupat iniciatives exemplars:\ncontribuint als processos de pau\ndefensant els drets humans sense violència\nproporcionant ajuda humanitària en situacions d’emergència\nvetllant per la sostenibilitat del planeta\npromovent l’ús de les TIC en l’àmbit de la cooperació\nfacilitant l’alfabetització i l’accés al coneixement\nEls Premis s’atorgaran a Barcelona el pròxim 27 de setembre de 2012, coincidint amb el sopar del V Congrés Internacional de Conflictologia i Pau, que reuneix a molts dels experts en la resolució de conflictes d'arreu del món.\nEnguany, l'edició del Congrés Internacional de Conflictologia és pensada per a donar cabuda al treball en xarxa (networking) i per a afavorir la generació de noves idees sobre aquesta matèria. Durant el 27 i 28 de setembre s'oferiran dues jornades amb un format més dinàmic, integrador i participatiu, plantejades com un lloc de debat, de gestació de nous projectes i de tallers, dissenyats per a poder treballar sobre diferents aspectes de la conflictologia d’una manera més pràctica i viva. Enguany el tema se centrarà en conflictes i esport, conflictes familiars i educatius, i gestió de crisis i conflictes armats.\nPer a participar-hi, els candidats han de lliurar la sol·licitud mitjançant l’adreça peace@uoc.edu.


Què tan freqüent és un botó secret de bloqueig de portes com Matt Lauer's? - Cultura | Juliol 2021\nQuè tan freqüent és un botó secret de bloqueig de portes com Matt Lauer?\nLa situació de Matt Lauer va enviar onades de xoc a través de la indústria. | Jason Kempin / Getty Images de The Rolling Stones\nDes que Matt Lauer va ser acusat de conductes indegudes sexuals pels seus companys de treball i posteriorment acomiadat per NBC, els mitjans de comunicació han entès en un detall impactant del cas. Malgrat l’informe detallat de Variety en què es detallen comportaments, com ara parlar obertament del sexe al lloc de treball, comprar a algú a la feina una joguina sexual com a regal i proposar obertament companyes de feina femenina, la història principal que s’informa és l’existència d’un misteriós botó secret. a sota del taulell de Lauer. Però resulta que aquest botó no és estrany després de tot.\n1. Què passa amb el botó secret?\nEl botó secret en qüestió sona com una cosa directa de la pel·lícula de Bond, amb Lauer protagonitzada per la villana per excel·lència.\nEl mecanisme, que estava amagat a sota del seu escriptori, va permetre a Lauer tancar i tancar la porta de l’oficina amb un simple botó. A la vista de les denúncies d’assetjament sexual, fa que aquesta senzilla i estranya funció d’oficina sona especialment nefast.\n2. Lauer no és l'únic executiu de NBC que té un botó secret\nMolts executius principals tenen els botons. | Spencer Platt / Getty Images\nSegons Architectural Digest, diversos actuals i antics empleats de NBC han confirmat que el botó no és exclusiu de Matt Lauer. De fet, molts executius també tenen botons a les seves oficines.\nUn primer Avui Espectacle L'empleat va dir a People: 'Molts executius tenien el botó a la seva oficina, no només Matt. Jo tenia dones que ho tenien. … Era com una cosa de disseny. Com sabeu com ara les oficines tenen conceptes oberts? Bé, sempre que es remodelaven aquestes oficines, es va instal·lar aquest botó perquè era el nou.\n3. El botó no és dolent, però es pot utilitzar malament\nÉs una mesura de seguretat estàndard molt bona a la recepció. | Drew Angerer / Getty Images\nPer cert, el botó no s'ha creat per atrapar els empleats que no sabessin la seva voluntat.\nEn realitat, és un mecanisme de seguretat força típic. Dos experts elèctrics van confirmar que els vigilants o recepcionistes de seguretat utilitzen botons de bloqueig d’estil similar per ajudar a protegir els edificis. Especialment en el món incert d'avui, no és infreqüent que els executius i el màxim talent (com Lauer) tinguin funcions de seguretat com el botó en qüestió.\n4. Un botó secret pot ser útil en situacions d’emergència\nEn algunes indústries, és essencial. | Barry Neal / iStock / Getty Images\nL’expert elèctric equiparava el dispositiu de bloqueig automàtic amb un botó de pànic.\n'En una oficina de gamma alta per, per exemple, a un banc com JPMorgan, o per a executius de gamma alta en altres indústries, no és una bogeria tenir la capacitat de tancar la porta del vostre escriptori', va dir a Architectural Digest. 'Digues que hi ha un tirador actiu. Si hi ha algú que us arriba, hi ha un botó.\nFins i tot es pot programar el botó per alertar de seguretat quan estigui activat, provocant una alarma per a tot l’edifici i mantenir la seguretat dels empleats. Però no és el cas del botó de l'oficina de Lauer.\n5. Probablement Matt Lauer no ho tenia instal·lat en secret\nNo ho va dir que fos especialment esgarrifós. | Mike Coppola / Getty Images\nSi esteu mostrant que Lauer es colpeja al cap de poques hores per posar el botó al seu lloc, no sereu incorrecte.\nL’expert confirma que probablement la instal·lació d’un botó de seguretat com el de Lauer no passaria sota el radar. Tot i que no és un sistema complicat en general, tampoc no és una instal·lació ràpida. Necessita “permisos, permís de l’empresa directiva, dibuixos, contractistes, assegurances, treballadors”, paperassa ”.\nEls electricistes confirmen que es necessitarà dos electricistes o enginyers un dia sencer o més per completar el projecte. I molta gent es notaria.\n6. Però, el botó és excessiu?\nSi s'utilitza adequadament, podria ser una mesura de seguretat de salvament. | Dimitrios Kambouris / Getty Images\nLa seguretat fa que el botó soni acceptable, però és realment necessari tenir un botó de porta de tancament secret per als executius i els amfitrions d'espectacles a l'edifici 30 Rockefeller Plaza?\nPot ser. Tenint en compte que la majoria de les persones que no l’utilitzen per cometre delicte, pot ser una manera eficaç de protegir-se contra situacions que poden posar en perill la vida. Per exemple, el 2015, un ex empleat d'una emissora de televisió de Virgínia va assaltar l'estudi i va matar dos periodistes de televisió a l'aire i després el va publicar a Facebook. No és creient pensar que pugui succeir alguna cosa similar amb Lauer o altres empleats de la NBC.\n7. El botó és només la punta de l’iceberg per a Lauer\nAl llarg dels anys, hi ha hagut molts problemes. | NBC\nTres dones s’han presentat i s’han identificat com a víctimes d’assetjament sexual per part de Matt Lauer, i amics i col·legues han corroborat les seves històries. Una empleada va ser convocada a la seva oficina on presumptament Lauer va procedir a deixar-se caure els pantalons, exposant el seu penis. Quan l'empleat va negar-se a participar en un acte sexual, suposadament Lauer la va emportar. Un altre empleat va rebre una joguina sexual com a regal de Lauer, juntament amb una nota explícita que detallava com l'utilitzaria sobre ella.\nBotó de bloqueig secret o no, els depredadors sexuals utilitzen el seu poder i la seva influència per espantar les víctimes per avançar. Totes les presumptes víctimes del cas Lauer prefereixen romandre en l’anonimat perquè temen repercussions professionals. Però ara, gràcies a altres casos destacats, com ara Harvey Weinstein, Kevin Spacey, Charlie Rose i altres, les víctimes se senten més habilitades a dir que n’hi ha prou.\nLlegiu-ne més: per què ningú no agrada a Matt Lauer o Megyn Kelly\ndescàrrega del joc dels trons temporada 6 episodi 2\ncom connectar el controlador ps4 a ipad pro


Ara pots començar a llegir-lo \nRessenya de Patricia Forcada publicada en Le Monde Diplomatique (juny 2018) \nEl empobrecimiento valenciano analitza l'evolució de la renda per cápita i la seua distribució en la Comunitat Valenciana en relació amb la resta de l'Estat espanyol en els últims anys, especialment durant el període de greu crisi econòmica que hem patit en els albors del segle XXI. L'èmfasi es posa inicialment en la pèrdua de posicions relatives de la nostra comunitat en el context espanyol des d'una perspectiva de llarg termini, però també analtiza el decliu de les classes mitjanes de renda originat per la crisi més recent, així com l'evolució de l'indicador de pobresa normalitzat a nivell europeu, i conegut com AROPE (At risk of poverty and social exclusion).\nFrancisco J. Goerlich Gisbert, llicenciat i doctor en Ciències Econòmiques per la Universitat de València i Master of Science in Economics per la London School of Economics and Political Science. En l'actualitat és catedràtic d'Anàlisi Econòmica a la Universitat de València. Els seus camps d'especialització són la macroeconomia, la distribució de la renda, la demografia, l'economia regional, la geografia econòmica i l'econometria aplicada. És coautor de diversos llibres i treballs entre els quals destaquen: Desigualdad y Bienestar Social: De la teoría a la Práctica y distribución de la Renta; Crisis económicas y políticas redistributivas. Ha participat en diversos congressos nacionals i estrangers, i ha estat investigador associat de nombrosos projectes del Plan Nacional I+D+i, així com europeus en el context de l'horitzó EU2020.


Ajuntament de Tordera - L'Ajuntament de Tordera obre un nou canal de comunicació digital a través de Telegram\nL'Ajuntament de Tordera obre un nou canal de comunicació digital a través de Telegram\nEl Departament de Comunicació de l’Ajuntament ha obert un canal propi a la plataforma de missatgeria instantània Telegram. Es tracta d’una via de comunicació directa addicional entre l’administració local i la ciutadania, que el consistori ha posat en marxa durant aquest inici d’octubre. La informació que s’hi difon s’adreça principalment als veïns i veïnes del municipi i pretén ser un espai informatiu.\nEls seguidors d’aquest canal municipal rebran diàriament als seus telèfons mòbils continguts d’interès local, informació de servei públic, com ara les notes de premsa que podeu trobar a la web municipal o avisos d’última hora que la població hagi de conèixer a més del contingut que es pugui anar penjant via xarxes socials.\nEl canal “Ajuntament de Tordera” ja està actiu i es pot trobar mitjançant una cerca a l’eina gratuïta Telegram o també en aquest enllaç directa: https://t.me/AjuntamentdeTordera\nEl canal Telegram de l'Ajuntament es suma a d'altres iniciatives de millora de la comunicació municipal online i offline que s'han impulsat els darrers anys. Entre aquestes eines en destaca la publicació del perfil municipal a Instagram, el newsletter setmanal, el butlletí mensual Sentim Tordera o la publicació impresa de les activitats d'estiu i de Nadal al municipi.


La candidata del PSOE diu a la SER que el problema no és el que va dir l'exministre, sinó el que pensa\n2 min. Barcelona 21/05/2014 09:25\n651x366 Miguel Arias Cañete i Elena Valenciano, abans de començar el debat a TVE / EFE Miguel Arias Cañete i Elena Valenciano, abans de començar el debat a TVE / EFE\nLa candidata del PSOE a les eleccions europees, Elena Valenciano, ja ha acceptat les disculpes del candidat del PP, Miguel Arias Cañete, pel comentari que va fer sobre les dones i que li ha comportat una pluja de crítiques, acusant-lo de masclista.\nEn una entrevista a la Cope, Arias Cañete ha admès que va estar "desafortunat" fent aquelles declaracions l'endemà del debat electoral a TVE amb Valenciano. L'exministre ha negat que fos un comentari masclista. Preguntat sobre per què ha trigat tant a disculpar-se, s'ha justificant dient que esperava poder parlar en un mitjà de comunicació amb gran abast i, ha confessat, perquè "no esperava tanta polèmica".\nPocs minuts després, Valenciano, que estava sent entrevistada a la cadena SER, ha dit que acceptava les disculpes d'Arias Cañete, "tot i que arriben tard i a la força", ha afegit. De tota manera, segons Valenciano, e l problema no és el que va dir Cañete, sinó el que pensa, ja que "té un pensament polític que no és compatible amb la política del segle XXI". Valenciano ha assegurat que "no és la primera vegada que l'exministre fa un comentari així, tan masclista i vexatori".\nCañete va desfermar la polèmica en dir l'endemà del cara a cara electoral a TVE que "el debat entre un home i una dona és molt complicat. Si fas un abús de superioritat intel·lectual, o el que sigui, sembla que ets un masclista que està acorralant una dona indefensa".\nCañete desferma la polèmica en menystenir Valenciano després del cara a cara


Fashion Services | Transport del Sector Moda - GRUPMET\nTENIM CURA DE CADA PEÇA\nPioners en operacions de la cadena de subministrament relacionades amb l’empresa tèxtil. Incloem serveis específics de manipulació de peça i de control de qualitat. Gestionem l’enviament de peces als punts de venda, logística inversa i e-commerce.\nHem planxat, emmagatzemat, etiquetat, ficat penja-robes i ubicat més de 50 MILIONS de peces.\nTenim la capacitat per manipular més de 100.000 peces al dia.\nDisposem de 24.000 m2 dedicats al servei de la INDÚSTRIA TÈXTIL I DE LA MODA.\nÀmplia experiència de servei a grans magatzems i liquidadors. Disposem de magatzem duaner públic i privat que facilita la gestió internacional de l’estoc dels nostres clients.\nEns ocupem de tota la logística que necessita per a la seva botiga en línia. Ens encarreguem de les seves comandes, empaquetem i les enviem als seus clients d’acord amb els seus criteris.\nRealitzem qualsevol operació perquè la peça estigui a punt para seu lliurament a la botiga. Cosim botons, fem traus, planxa (manual, fucticio, automàtic), cosim etiquetes, connectem alarmes, bosses i doblem la roba.\nVerifiquem les seves peces per a complir tots els requisits. Tenim especialistes en qualitat de peces amb diversos anys d’experiència.\nMantenim els seus productes en almacenss amb la màxima seguretat i neteja. Les peces romanen emmagatzemades a les nostres instal·lacions fins que les necessiti novament.\nSelecció de comandes inicials i reposicions, per a roba penjada i doblegada. Podem enviar més de 100.000 peces al dia.\nGestionem devolucions de final de temporada de les seves botigues i els seus clients multimarca. Verifiquem les seves peces, les tractem, les emmagatzemem i les deixem llestes per a l’enviament.\nDisposem de 24.000 m2 ubicats estratègicament al servei de la indústria tèxtil i de la moda. A 18 km del Port de Barcelona i a 8 km de l’Aeroport del Prat.\nMAGATZEM 1 (CENTRAL)\nTotes les comunicacions i processos són realitzats amb terminals de ràdio freqüència. Control de la traçabilitat en tots els processos. Comunicacions adaptades a cada solució. Desenvolupaments EDI en tots els formats: webservices, edifact, xml, xlxs, txt, etc…\nRecursos adaptats a l’estacionalitat de cada client. Entrenament continu en diferents processos. Personal involucrat en millorar la qualitat.\nAlguns dels nostres principals clients i col·laboradors\nLI AGRADARIA EXPLICAR-NOS EL SEU PROJECTE?\nESTAREM ENCANTATS DE ESCOLTAR-LO.\nExpliqui’ns el seu projecte, estarem encantats d’ajudar i resoldre qualsevol dubte o qüestió que pugui tenir.


Un segle breu | Catorze.cat\nMaria Climent | 04/10/2018 a les 10:10h\nArxivat a: Passadís, Maria Climent, MACBA, Propostes, Art\nJean-Michel Basquiat, Self-Portrait, 1986, Acrílic sobre tela, 180 x 260,5 cm, Col·lecció MACBA.\nDipòsit de la Generalitat de Catalunya. Antiga Col·lecció Salvador Riera\nDiuen que la història es repeteix. I ara el MACBA ens ho posa molt fàcil per comprovar-ho.\nAmb el títol Un segle breu: Col·lecció MACBA presenta la nova disposició de la Col·lecció MACBA, que segueix un recorregut cronològic, que s'inicia el 1929 i que arriba fins als nostres dies. Amb aquesta nova manera de llegir l'obra del MACBA hi trobarem una història narrada des de Barcelona que, amb una sala per dècada, va resseguint les etapes més significatives en l'àmbit social i cultural dels últims noranta anys, sent exactes.\nSerà una exposició dinàmica, ja que de les 5.948 obres amb què compta el Museu, ara mateix n'hi ha exposades 194 (més 165 documents) i, per tant, aquestes obres aniran canviant. Així, la cronologia que podem veure a partir d'avui no és hegemònica ni definitiva, tampoc es tracta d'una selecció de les obres més importants de la Col·lecció, sinó que és més aviat una manera de fer front a les limitacions de l'espai i, a la vegada, un intent d'apropar el MACBA al gran públic així com de presentar les canviants experiències de l'art en el temps, tot narrant-ne una història cronològica.\nUn segle breu: Col·lecció MACBA. Vista de l'exposició Foto: Miquel Coll\nUn segle breu: Col·lecció MACBA comença amb l'Exposició Universal que va tenir lloc a Barcelona el 1929 i que va significar un punt d'inflexió per a la ciutat i es noten, en les obres exposades, el pes de la crisi del moment però també els aires d'utopia que s'hi respirava.\nA la sala dos, (1936-1939) s'hi troba la guerra, la resistència fins a l'agonia contra el feixisme, el moviment revolucionari barceloní i una bona mostra de l'art com a resposta en forma de cartells que porten uns missatges que ara mateix dolorosament ens ressonen.\nA la sala tres se'ns planteja com es crea després d'un període de violència i el que hi trobem són formes d'abstracció. Electricitat, minimalisme, geometria, existencialisme. Com s'existeix després d'un període de violència, em pregunto jo.\nJoan Rabascall, Atomic Kiss, 1968, Acrílic sobre tela, 162 x 97 cm, Col·lecció MACBA. Dipòsit de l'Ajuntament de Barcelona\nA la sala cinc, el maig del 68 s'ha estès a tot el món. Hi veiem cartells impresos en impremtes preses per estudiants en el que va ser una revolució de veritat. Ara i aquí en dirien violència, suposo. El que és cert és que aquell maig no va canviar només França, en aquesta sala veiem evidències del seu poder de contagi virulent.\nLa sala sis, centrada en la dècada dels setanta, ens parla d'un fenomen que ens sonarà: la gentrificació, els moviments urbans de grups socials i l'especulació immobiliària.\nLes sales set i vuit estan dedicades al feminisme. O potser són una crítica al masclisme. O a la manera com s'ha cosificat (es cosifiquen) les dones per al delit de l'heteropatriarcat. Una imatge que ho diu tot: una dona és a punt de ser aspirada per un electrodomèstic que en teoria "l'ha d'ajudar" a netejar.\nEls anys vuitanta de la sala nou ens parlen d'activisme, de colors fluorescents, de la lacra de la SIDA.\nEn canvi, la sala deu, als noranta, monocromàtica, ens dona la imatge de l'absència, representada per un banquet d'església buit, amb dues marques de genolls al mig. I una instal·lació formada per rostres de persones mortes, retrats trets d'esqueles d'un diari suís, col·locades cadascuna a la tapa d'una mena de calaix o arxivador metàl·lic, com si a dins hi hagués d'haver informació sobre les seves vides. Ara aquesta feina ja la deixem feta nosaltres al Facebook, he pensat.\nEls anys dos mil ens duen a l'última sala, l'onze. És tota una reivindicació dels efectes humans en el planeta i en la vida dels altres, de la globalització basada en el capital. Aquí trobem una obra fotogràfica que, en lloc d'emmarcar fotografies, emmarca descripcions trobades a peus de fotografies. Així se m'acut presentar l'última obra d'Un segle breu: Col·lecció MACBA, que trobem a l'espai TORRE, amb un peu de foto que podria ser aquest:\n«Món subaquàtic imaginari habitat pels descendents dels esclaus llançats al mar mentre creuaven l'Atlàntic a bord de vaixells com el Zong, només perquè l'amo en pogués cobrar l'assegurança per la càrrega perduda.»\nI encara voldria afegir una fotografia, si cap més torbadora:\n«Gent que alaba aquest amo per haver estat valent i capaç de tirar esclaus al mar, amb el dur que ha de ser, tirar persones, bé, esclaus, vius, al mar, perquè morin i gràcies a això, poder cobrar.»\nDiuen que la història es repeteix. Potser és qüestió de revisar-la (i revisar-la) (i revisar-la fins que ens coguin els ulls) i aprendre d'una vegada a no cometre més atrocitats. I ara el MACBA ens ho posa molt fàcil per comprovar-ho.\nThe Otolith Group, Hydra Decapita, 2010, Vídeo monocanal, color, so, 31 min 41 s Edició de 5 + P.A. Col·lecció MACBA. Fundació MACBA\nOn: Museu d'Art Contemporani de Barcelona.\nQuan: del 5 d'octubre i de manera permanent però canviant al llarg del temps.\nPensament i debat / Curs sobre la Col·lecció MACBA del 15/10 al 19/11 (Diverses xerrades, consulteu agenda)\nArts en viu / 20 ballarins pel segle XX Boris Charmatz.\nConverses / Parlem de... del 13/10 al 29/12 (Diverses converses, consulteu agenda)\nAdreçat a professorat, educadors i artistes:\nEducació / Grup de treball sobre la Col·lecció i Programes educatius. Més informació.\nUn segle breu: Col·lecció MACBA. Vista de l'exposició


Tornen a obrir les platges del Barcarès a Banyuls - La Clau\nTornen a obrir les platges del Barcarès a Banyuls\nLa prefectura dels Pirineus Orientals emet dues ordres\nDivendres, 15 de maig de 2020. 19:08h\nCanet, Rosselló, Catalunya del Nord © Ajuntament de Canet\nA excepció de Cervera i Elna, tots els municipis costaners del Rosselló reobren certes platges després del confinament lligat a la Covid-19.\nLa prefectura dels Pirineus Orientals ha comunicat aquest divendres 14 de maig a les 17.45 hores dues informacions força esperades, en forma de decrets, després del confinament vinculat a la crisi de Covid-19. L’accés a platges, espas d’aigua i llacs continua en principi prohibit, però aquest dissabte 16 de maig s’activa una obertura parcial per fer passejades, natació, esports i activitats nàutiques individuals a la franja de 300 m. Aquesta mesura s’aplica a totes les platges d’Argelers de la marenda, Cotlliure, Canet, Torrelles, Santa Maria i el Barcarès. D'altra banda, al terme municipal de Portvendres només és oberta la platja Bernadí de Polilles. A Banyuls, només són obertes les platges de les Petites i les Grans Elmes i del Fontauler. A Sant Cebrià només es pot accedir a les platges de l’Art, dels Capellans i de la Llacuna. No obstant, queda prohibit seure o estirar-se, prendre el sol, organitzar reunions de més de 10 persones, pícnics i barbacoes, així com consumir alcohol. S’autoritza la pesca d’esbarjo amb una distància mínima de 5 m entre els pescaires.\nEl prefecte pot "revertir la seva decisió"\nAl mateix temps, es permet la navegació i la navegació, en el marc de les pautes de bona conducta de la Federació de ports esportius francesos; Els usuaris han de complir mesures d’higiene i distància física, amb un mínim de 2 m entre els grups. Les policies municipals i la gendarmeria vetllen pel compliment d’aquestes normes, amb possibles sancions. En cas de "demostrats riscos per a la salut", el prefecte, Philippe Chopin, pot "revertir la seva decisió d'obrir les platges" i la relativa a activitats nàutiques i d’esplai.


L’Ajuntament de Sant Celoni denuncia les pintades a les columnes de l’Hotel Suís i la Casa de la Vila\nEsteu veient:Inici»Portada»L’Ajuntament de Sant Celoni denuncia les pintades a les columnes de l’Hotel Suís i la Casa de la Vila\nPer Redacció la Vila el\t 21 abril 2017 0 Comments\nL’Ajuntament de Sant Celoni denuncia les pintades que es van fer la setmana passada a dos edificis històrics del municipil, l’Hotel Suís i la Casa de la Vila. Les pintades, “que sovint són reivindicades per una formació d’activisme polític, representen feminisme, comunisme i independència i han malmès les columnes de l’Hotel Suís (1886) i de l’ajuntament (Domènech Mansana, 1926)”, segons que es diu en una nota de premsa de l’Ajuntament.\nL’alcalde de Sant Celoni, Francesc Deulofeu,lamenta aquesta acció “d’actitud totalitària i irrespectuosa” i demana als seus autors que trobin la valentia per reparar el dany i demanar disculpes al poble.\nA la portada pintades a les columnes de l’Ajuntament. Sobre aquest peu de foto pintades a l’Hotel Suís. Foto: Ajuntament Sant Celoni


easyapartment Altstadt 2 Salzburg Àustria - Ofertes d'hotels amb els MILLORS DESCOMPTES EN LÍNIA\nSteingasse 35, Ciutat vella de Salzburg, Salzburg, Àustria, 5020 - Veure al mapa\nMés informació sobre easyapartment Altstadt 2\nEasyapartment Altstadt 2, ubicat a Ciutat vella de Salzburg, Salzburg, és una destinació popular per a viatgers. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEasyapartment Altstadt 2 també ofereix moltes instal.lacions per enriquir la seva estada a Salzburg. A l'hotel s'hi pot gaudir d'unes comoditats de primera classe com habitació familiar.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, escriptori, estació d'Ipod, ventilador, aparell de televisió LCD/pantalla de plasma a cada habitació. A més, l'oci que l'hotel ofereix assegurarà que tengui molt a fer durant el dia. Gaudeixi d'incomparable serveis i d'una localització de prestigi a easyapartment Altstadt 2.\nCal que informeu el easyapartment Altstadt 2 de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.\nTots els tipus de viatgers (64) Parelles (24) Viatgers en solitari (5) Famílies amb infants petits (19) Famílies amb infants grans (9) Grups (9)


10 kms Vila Olímpica | oson@corre\nCursa de la Vila Olimpica 10 kms\nARROYO, ALABERN I CASTILLEJO FAN LA SAUNA A LA VILA OLÍMPICA\nJa feia temps que havia decidit tancar la temporada de curses populars corrent els 10 km de la Vila Olímpica. Vaig pensar que seria la millor manera de tancar aquest curs. Era la carrera ideal: bastant plana, a nivell de mar i havent completat un curs d’entrenaments amb Oson@Corre on havia anat millorant mes a mes. Amb tots aquest condicionants ho tenia tot a favor per rebaixar la meva mmp, i aquest era el meu objectiu…\nVa arribar el dia, després de molts whatsapps i de les crítiques de la Marisa per col·lapsar-lo intentant lligar lloc i hora de trobada, ens vam trobar a les 8.30 h al guarda-roba amb el Boris i el Castillejo per fer l’escalfament i estiraments previs a la cursa conjuntament.\nJa estàvem a punt per arrencar, amb els nervis habituals previs d’abans del tret de sortida, que en aquest cas era fletxa de sortida (per part de l’Antonio Rebollo, arquer olímpic). Amb el Boris estàvem molt ben col·locats, al segon caixó, just darrere els pros; el Castillejo anava un caixó més endarrere. I arrenca la cursa!!!\nEl Boris surt com un coet. El deixo marxar; ell juga una altra lliga. Jo em poso a ritme de 3.50 min/km, velocitat que mantinc els 2 primers quilòmetres. El 3r km el crono ja marca ritme de 4 min/km i el 4t torno a pujar el ritme a 4:08 min/km. Aquí comencen a aparèixer els primers símptomes de no anar del tot bé… En passar per l’equador de la cursa el crono marca 20:11 min i just en aquell moment sento una veu a la meva esquena: “¡¡Joder, vamos tarde!!”. Era la llebre dels 40 min, que just m’havia atrapat, conjuntament amb tota la tropa de corredors que buscaven el sub’ 40. Els deixo marxar; no em veig capaç de seguir el seu ritme. Definitivament, avui no és el dia de fer marca.\nDel km 5 al 6 arriba el defalliment, començo a trobar que em falta l’aire i uns metres més tard unes fortes ganes de vomitar, sensacions que no havia tingut mai abans. Paro en sec al km 6 (“paradinya”, que diria l’Alfredo) per veure si parant puc millorar el meu estat físic. Durant 20 i 30 segons de parada intento recuperar-me i decideixo que no puc abandonar. He d’acabar encara que sigui a ritme més lent. Em poso en marxa ara a un ritme molt més lent i pensant que m’atraparà el Castillejo i podré fer equip amb ell per tal d’acabar la prova. Del km 6 al 7 el meu pensament no s’ha acomplert: el Castillejo no arriba… em passa pel cap la idea d’abandonar.\nLa meva gran sorpresa arriba al km 7: el Boris parat a un lateral del carrer!!! Ens agrupem i m’explica que no està bé. No cal comentar que jo li dic que “estic trinxat”. Ha tingut el mateix pensament que jo: esperar-me per tal d’acabar tots dos junts. O sigui que seguim la cursa a ritme d’esclafament lleuger de 4.30 min/km i sense parar d’animar-nos, més ell a mi. El Boris va recuperant més ràpid i li comento que tiri, que pel que falta ja puc acabar. El veig allunyar-se i en aquells moments comença el quilòmetre final més llarg de la meva curta vida d’atleta. La gent no para de passar-me i les cames no són capaces de respondre’m. A la fi veig el triple arc d’arribada, creuo la Meta completament esgotat i deshidratat, donant fi a la tortura de cursa.\nEm trobo el Boris i la seva dona, però el primer que faig és recolzar tot el pes del meu cos en un gran plataner i començar a veure com un desesperat. En aquells moment arriba el Kasti també desfondat. A tots ens ha vençut la gran xafogor de la platja de Barcelona, aspecte que no hi havíem tingut en compte. El Boris es treu la samarreta i l’esprem, mentre cau un bon raig de suor. Sembla que sortim de la piscina!!!!\nDecidim tocar retirada, no hi ha anims ni forces de fer cap tipus d’estiraments. Jo, mentre em dirigeixo caminant cap al metro fent uns grans esforços per aixecar a cada pas les sabatilles del 45, arribo a la conclusió que a finals del mes de juny la cosa ja anava de baixada. Els primers símptomes ja me’ls va donar el 5.000 m a la pista en no baixar dels 20 min, i l’estocada final van ser els 10 de la Vila Olímpica.\nResumint, la msp (la millor suada personal):\nBoris: 42:58 min.\nAlabern: 43:18 min.\nCastillejo: 44:57 min.\nFi de temporada!!! Bon Estiu a tots!!!\nEtiquetes: 10 kms Vila Olímpica, Albert Alabern, Boris Arroyo, Josep Castillejo\nEn Boris a la Vila Olímpica\nBoris Arroyo fa la seva MMP a la Cursa de la Vila Olímpica\nUltima cursa abans de les vacances amb un clàssic de les curses de 10000 la de la vila olímpica amb la seva 22 ena edició. Una cursa pràcticament plana amb 3500 inscrits, començant amb un 3:40 el primer 1000 passant el primer 5000 amb uns bons 19:10 seguint un ritme estable de 3:50 seguint fins a la arribada per acabar per sota 39 amb un 38:50 súper content acabant el 170 i 88 de la categoria, gracies a tots els entrenaments que donen el seu fruit.\nEtiquetes: 10 kms Vila Olímpica, Boris Arroyo


Receptes Archives - EXQUISITARIUM\nEXQUISITARIUM > Blog > Receptes\nReferència utilitzada: 2924\nTallar la pruna a làmines molt fines, disposar en un plat i amb l’ajuda d’un talla pastes tallar del diàmetre desitjat i treure l’excedent.\nAmb un altre talla pastes d’un diàmetre inferior modelarem la rajada Exquisitarium a un lateral de les làmines de pruna.\nSobre la rajada disposarem uns triangles de mandarina i uns daus de maduixa, amanirem tot amb unes gotes de l’escabetx de la mateixa rajada.\nReferencia utilitzada: 29132\nPer a la ceba tendra confitada:\n– Tallar la part verda del tronc de la ceba a rodanxes de 3 cm de llarg aproximadament, submergir en oli d’oliva a 70ºC durant 4 hores, deixar refredar i reservar. Quan anem a emplatar el temperem un moment a la salamandra.\nPer al cruixent de pasta de full:\nTallar unes làmines de pasta de full de 11×4 aproximadament, coure premsat al forn RATIONAL durant 10 minuts a 180ºC convecció, treure la premsa i acabar de coure 10 minuts més destapat.\nDisposar la salsa de les kokotxes a la base d’un plat soper, posar verticalment tres daus de ceba confitada, sobre la ceba posar la làmina de pasta de full i sobre la pasta de full les kokotxes que empolvorarem amb escates de pebrot xoricer picat, julivert i unes verduretes dente.\nReferència utilitzada: 26712\nPer al cucurutxo de pasta de full:\nTallem una tira de pasta de full, l’empolvorem amb sèsam negre i li passem lleugerament el corró per sobre perquè el sèsam quedi enganxat.\nUntem un motlle per pastisseria en forma de con amb mantega per la part exterior i anem enrotllant la tira de pasta de full fins a tapar-lo del tot.\nCoure al forn RATIONAL a 185ºC convecció durant 20 minuts, treure del motlle i deixar refredar.\nContinuar llegint “CUCURUTXO DE PASTA DE FULL DE POLLASTRE A L’AST, SALSA ROSA I XIPS DE VERDURES”\nReferencies utilizades 1622 y 47212\n1 caneló de bolets Exquisitarium\nDeixar descongelar el caneló uns 10 minuts, passar per farina, ou i panko o pa ratllat, fregir en abundant oli d’oliva a 180ºC fins que aquest daurat i la seva temperatura interior hagin assolit com a mínim els 65ºC, assecar sobre un paper absorbent,\nContinuar llegint “CRUIXENT DE BOLETS SOBRE AMANIDA DE VERDURES I GRANADA”\nPeleu la mandarina i tallar a làmines molt fines, disposar a la base del plat.\nEscalfeu el bunyol fins que l’interior estigui líquid. Podem escalfar al forn Rational a 60ºC convecció durant 5 minuts, i posar sobre la mandarina, escampar-hi menta i unes cistelles de llima. Podem decorar-ho amb alguna figura de xocolata blanca.\nPLACA DE GARRÍ AMB REDUCCIÓ DE LAGAVULIN, PRÉSSEC CARAMEL·LITAT I CRUIXENT DE CARBASSA\nReferència utilitzada: 2154 placa de garrí confitat\nUn cop descongelat el passem per la planxa o una paella antiadherent fins a tenir-lo daurat pels dos costats (suggerim daurar primer la part de la pell). REGENERACIÓ EN FORN RATIONAL : si partim de la placa descongelada forn a 220ºC convecció durant 8 minuts a la safata antiadherent i amb la pell cap avall , si la placa esta congelada forn a 240ºC mixt amb un 40% d’humitat durant 7 minuts a la safata amb la pell cap avall, a l’hora d’emplatar colotarem la pell daurada cap amunt\nPelar el préssec, tallar la polpa fins arribar a l’os, laminar finalment, disposar en forma de ventall, escampar-hi sucre en gra i caramel·litzar amb un bufador o a la salamandra\nReducció de Lagavulin:\nPosar a foc mitjà 100 cl de lagavulí amb 15 gr de sucre, deixar a la meitat.\nContinuar llegint “PLACA DE GARRÍ AMB REDUCCIÓ DE LAGAVULIN, PRÉSSEC CARAMEL·LITAT I CRUIXENT DE CARBASSA”\nReferència utilitzada : 1626 canelon XL de confit d’ànec i foie\nSalsa de PX :\n300 cl de fons fosc de carn.\nFarina de blat de moro o roux fosc.\nContinuar llegint “CANELONS DE CONFIT D’ÀNEC I FOIE AMB SALSA DE PEDRO XIMENEZ”\nReferència utilitzada: 4305 rul de peus de porc\nCruixent de peus: Un cop descongelat el rul·lo el tallem a rodanxes de 2 cm de gruix aproximadament, ho passem per la planxa o per una paella antiadherent fins que la gelatina caramel·litzi per ambdós costats\nLes assaonem i les passem per la planxa fins a deixar-les al punt, la pelem i les tallem a rodanxes de 3 mm de gruix.\nCoral de gamba:\nPiquem els caps de les gambes i els passem pel xinès esprement fins treure’ls tot el suc.\nElaborem un all i oli amb molt poc all i ho deixem semi muntat, ha de quedar una textura cremosa.


3. Història del cinema | Cinema a Can Puig\nPer entendre l’origen i evolució del cinema us recomano que entreu a la pàgina web de l’ Edu3.cat on es pot veure un vídeo que s’explica molt bé. Ens il.lustra un camí que comença amb les imatges projectades per una espelma, passa pels invents tecnològics precursors del cinema, i acaba a l’invent dels germans Lumiere.\nExisteixen un munt mecanismes i aparells tècnics creats al llarg de la història fins a arribar al definitiu cinematògraf. Podeu veure’ls en la següent pàgina web: comunicaciaudiovisualEl cinema descansa sobre 3 grans pilars:\n1. Projecció de llums i ombres\nLa projecció d’imatges sobre una superfície és tan antiga com el foc. Recordem “El Mite de la Caverna” de Plató on s’explica la idea de la representació del món a través de la projecció d’ombres per causa d’un focus lluminós.\nBreu explicaciió sobre el Teatre d’ombres\n2. Persistència retiniana\nOriginal de 1839, la fotografia finalitza amb la recerca de la representació de l’entorn per ser gravat sobre una superfície plana.\nLòrigen del cinema és molt llunyà.\nComença amb les ombres xinesques: projecció d’imatges retallades sobre un papir o pell tensada amb l’ajuda de la llum d’una espelma.\nMuybridge va ser dels primers en projectar seqüències d’imatges seguides per simular el moviment. Vist ara ens sembla prehistòric.\nPrimeres projeccions de cinema a París l’any 1895 pels Germans Lumiere.


La Vall del Ges i el Bisaura: Caminada Jaume Biosca i Juvé, al 1919\nCaminada Jaume Biosca i Juvé, al 1919\nEs tracta d'una seqüència de 20 imatges -amb placa de vidre estereoscòpica- identificades totes elles el mateix dia: el 20 d'abril de l'any 1919.\nEl Sr. Jaume Biosca i Juvé\nVa néixer a Barcelona l'any 1875. Dedicat al món del comerç, vivia al carrer Entença número 58 de Barcelona. Va ingresar com a soci al Centre Excursionista de Catalunya el dia 5 d'abril de 1905. Aficionat a la fotografia, va formar part de la Secció de Fotografia exercint diversos càrrecs com a vocal de la Junta Directiva el 1918, tresorer el 1919 i President de la secció l'any 1921. Va participar activament amb la secció, tant en excursions, visites i projeccions com en la comissió de publicació del Butlletí intern, així com prenent part en nombrosos concursos de fotografia pels quals va guanyar diversos premis.\nVa morir l'any 1945, als 70 anys.\nEl fons d'en Jaume Biosca va ingressar a l'Arxiu Fotogràfic del Centre Excursionista de Catalunya en la dècada dels anys 1950 per donació de la família.\nEstà constituït per 2.930 fotografies estereoscòpiques de diverses poblacions de Catalunya. Aplega imatges de jardins, algunes cases senyorials, carrers i monuments de Barcelona. També una sèrie important sobre Andorra i les seves valls. També una altre sobre l'Exposició Internacional del 1929, on entre altres coses destaca la instal.lació de les quatre columnes de Puig i Cadafalch.\nSemblaria per les imatges que la mateixa es va iniciar a la plana de la Vall d'en Bas -a la Garrotxa-, i va acabar probablement a Sant Quirze de Besora, tot i que la darrera imatge sigui del poble de Santa Maria de Besora.\nVall d'en Bas, Sant Privat d'en Bas, Santuari de les Olletes, Santa Magdalena del Mont, Puigsacalm, Pla Travé, Ciuret, Vidrà i Santa Maria de Besora.\nBuf!... una bona colla de dies han passat des del 20 d'abril del 1919, oi?\nErmita de Santa Magdalena (del Mont) amb una carreta i un senyor al costat\nMasia al camí de Ciuret a Vidrà (Les Escanes)\nRamat d'ovelles i alguns homes al fons de la rodalia de Vidrà\nL'església de Sant Hilari de Vidrà amb dos homes en un camí en primer terme


La nova planta Lift+ Fase 2 de B. Braun, finalista dels Premis Catalunya Construcció 2018 - Economia - Rubí TV\nLa nova planta Lift+ Fase 2 de B. Braun, finalista dels Premis Catalunya Construcció 2018\nLa nau té 23.000 metres quadrats distribuïts en quatre pisos i ha permès instal·lar tres noves línies productives\nLa nova factoria Lift+ Fase 2 promoguda per B. Braun Medical a Rubí ha estat seleccionada entre els 19 finalistes dels Premis Catalunya Construcció, uns guardons que atorga cada any el Col·legi d'Aparelladors de Barcelona. La candidatura s'ha inclòs en la categoria de Coordinació de Seguretat i Salut.\nLa planta de B. Braun té 23.000 metres quadrats distribuïts en quatre pisos. L'obra dóna continuïtat al primer edifici i ha permès instal·lar tres noves línies productives, convertint-se així en una de les principals plantes del grup en fabricació de solucions parenterals.\nEl jurat de la XV edició dels Premis Catalunya Construcció ha escollit 19 candidatures com a finalistes que optaran als guardons en les seves diferents categories. L'objectiu d'aquests premis és reconèixer l'esforç dels professionals i empresaris del sector que, amb el seu treball, contribueixen a millorar la qualitat, la gestió, la sostenibilitat, la innovació i la seguretat de la construcció a Catalunya. Els Premis compten amb el suport del Consell de Col·legi d'Aparelladors de Catalunya i d'Arquinfad.\nEl nombre de candidatures presentades en totes les categories va ser de 94, de les quals el jurat en va fer una primera selecció de 53. D'aquestes ja han estat escollides les 19 que finalment optaran als premis. La categoria més disputada serà la de Rehabilitació patrimonial, amb 4 candidatures finalistes, totes elles aborden actuacions sobre el patrimoni arquitectònic que cal protegir. B. Braun Medical només té un competidor en la seva categoria:el projecte d'ampliació i reforma del centre comercial Glòries a Barcelona.\nLes obres de referència de les candidatures finalistes es troben ubicades a Rubí, Barcelona, Sant Cugat del Vallès, El Papiol, Cerdanyola, Tarragona, Calella i Vic. Les obres es van acabar en els anys 2016 i 2017 i els equips tècnics estan formats indistintament per professionals experimentats i d'altres més novells. El jurat també determinarà el Premi Especial a la Trajectòria Professional.\nLa identitat dels guanyadors es farà pública en La Nit de la Construcció, que se celebrarà el dia 27 de juny al Paranimf de la Universitat de Barcelona.\nRUBITV.CAT / Foto: B. Braun\nCinc empreses de Rubí reben els Premis Cambra 2018 en un acte a La Sala\nEl teatre municipal La Sala ha acollit aquest dijous a la nit el lliurament dels Premis Ca(…)\nB. Braun invertirà 30 milions d'euros per ampliar la producció i serà la planta més gran d'Europa del sector\nL'empresa farmacèutica B. Braun, ubicada al polígon de la carretera de Terrassa, estrena(…)\nTercera edició del programa d'inserció laboral '30 Plus' al RubíForma\nRubí Forma participarà de la nova edició Programa 30 Plus, que està destinat a la inse(…)\nEl Vallès Occidental ha rebut un 78% més d'inversió de la Diputació de Barcelona que e(…)\nEtiquetes: B. Braun, Premis Catalunya Construcció 2018


Els Mossos investiguen la violació d'una dona al barri d'Horta-Guinardó - Regió7 :: El Diari de la Catalunya Central\nL'agressió s'hauria comès de matinada el cap de setmana passat quan la jove tornava de les festes de Gràcia\nEls Mossos d'Esquadra investiguen una suposada agressió sexual comesa de matinada el cap de setmana passat al districte d'Horta-Guinardó de Barcelona a una jove major d'edat que tornava de les festes de Gràcia de la capital catalana. Els Mossos d'Esquadra van tenir coneixement d'aquests fets diumenge 18 d'agost cap a les sis del matí i ràpidament van iniciar una investigació per intentar identificar i detenir l'autor o autors de l'agressió.\nLa noia, segons van explicar fonts de la investigació, tornava a casa seva després d'assistir a les festes del barri de Gràcia quan va ser violada al districte d'Horta-Guinardó. La jove, que és major d'edat, va acudir a un hospital per passar un reconeixement mèdic després de la violació i ja ha interposat denúncia davant els Mossos d'Esquadra, segons les fonts.\nDe moment, els Mossos d'Esquadra no van practicar cap detenció per aquest cas, segons les fonts. Centenars de persones es van concentrar ahir a la tarda a la plaça de la Vila de Gràcia per protestar contra la violació que presumptament va patir la dona. Representants d'entitats van llegir un manifest que condemnava els fets i, en acabar, van convidar els assistents a manifestar-se fins a la plaça Lesseps pel carrer Gran de Gràcia.\nL'alcaldessa accidental, la tinent d'alcalde Laia Bonet, i la presidenta de la Fundació Festa Major de Gràcia, Carla Carbonell, van lamentar l'agressió després de la concentració.